ועדת החינוך, התרבות והספורט, כנסת 18, פרוטוקול מספר 183, 2010-03-03 08:30

זבולון אורלב: אנחנו פותחים את ישיבת ועדת החינוך, התרבות והספורט.

זבולון אורלב: על סדר היום: דיון מהיר של חה"כ טלב אלסאנע בנושא חינוך על יסודי למגזר הערבי בלוד.

זבולון אורלב: צריך לומר שהדיון הזה מתקיים באיחור, שלא כמצוות התקנון, מפני שהיתה בקשה משפטית שלא אפשרה את קיום הדיון בזמן.

זבולון אורלב: לאחר בקשה חוזרת של חבר הכנסת טלב אלסאנע, שמטפל באופן נאמן מאוד בסוגיות החינוכיות, מצאנו דרך לקיים את הדיון.

מירב ישראלי: אני חושבת שנפתרה גם הבעיה במשרד החינוך.

זבולון אורלב: סדר הדיון הוא, שקודם כל נותנים לחבר הכנסת טלב אלסאנע להציג את העניין, אחרת יקרה מה שקרה פעם.

זבולון אורלב: אם תודיעו מהתחלה שכל הבעיה פתורה ואני אסגור את הישיבה עוד דקה, יקרה פה דבר לא נעים.

זבולון אורלב: כשזבולון המר, זכרו לברכה היה שר, היה חבר כנסת מטעם מפלגת העבודה שקראו לו אברהם גיבלבר.

זבולון אורלב: נדמה לי שהוא נפטר.

זבולון אורלב: הוא היה יו"ר מוזיאון לוחמי הגטאות ליד נהריה.

זבולון אורלב: הוא ביקש פגישה עם השר ואני הייתי ראש לשכתו.

זבולון אורלב: אמרתי: תשלח מכתב, תגיד מה הבעיות כדי שנכין את השר.

זבולון אורלב: הוא שלח מכתב.

זבולון אורלב: אני הייתי חרוץ כבר אז ופתרתי את כל הבעיות והכנתי את השר שכשגיבלבר יגיע הוא יוכל להגיד לו שהכול בסדר, הוא יקבל תוספת תקציב, תוספת תקנים והכול מסודר.

זבולון אורלב: הוא נסע 4 שעות מנהריה לירושלים.

זבולון אורלב: אני מדבר על לפני 25 שנה.

זבולון אורלב: איך שהוא נכנס להמר, מנהל הסיעה של המפד"ל בכנסת מתקשר אלי ואומר לי: זבולון, יש איזו הצבעה דחופה, הממשלה נופלת, תביא את המר מהר לכנסת.

זבולון אורלב: אמרתי לו שהגיע גיבלבר מלוחמי הגטאות והוא נסע 4 שעות, הוא זקן בן 90, הוא יקבל התקף לב.

זבולון אורלב: הוא אומר: תביא אותו מהר.

זבולון אורלב: נכנסתי להמר ואמרתי לו שאריה האן, שהיה מזכיר המפלגה, אמר שהוא חייב להגיע לכנסת.

זבולון אורלב: הוא אומר לגיבלבר: אורלב הכין את הישיבה.

זבולון אורלב: כל הבקשות שלך מאושרות, קח את הפתק שלו.

זבולון אורלב: גיבלבר אמר: לא, לא.

זבולון אורלב: לא יכול להיות.

זבולון אורלב: נסעתי 4 שעות ואני צריך לחזור 4 שעות.

זבולון אורלב: תן לי קודם כל לטעון את כל הטענות.

זבולון אורלב: אתה תגיד שאי-אפשר ואחרי זה אני ארים את קולי ואני אצעק ואחרי שנתווכח תגיד שאתה מסכים.

זבולון אורלב: למה אתה אומר לי כך, בשביל זה נסעתי 4 שעות?

זבולון אורלב: חבר הכנסת טלב אלסאנע, תציג את הנושא.

טלב אלסאנע: כבוד היושב ראש, אורחים נכבדים.

טלב אלסאנע: אני מקדם בברכה את כל האורחים שנמצאים פה, ממשרד החינוך, משרדי הממשלה ועירית לוד וגם נציגים של הקהילה הערבית בעיר לוד.

טלב אלסאנע: לאור הסיכום שיש בעניין הסוביודיצה והסוגיות המשפטיות, הדיון היום לא יתקיים בסוגיה של בית הספר "אלעולא", מאחר והסוגיה הזאת נמצאת בבית משפט.

טלב אלסאנע: ברשותך, אדוני היושב ראש, נקיים את הדיון על מערכת החינוך העל-יסודי בלוד ויש בעיה בתחום הזה.

טלב אלסאנע: אני מאמין שהחינוך הוא המנוף החשוב ביותר להתגברות על הבעיות החברתיות בתוך הקהילה.

טלב אלסאנע: הוא המפתח כאשר יש בעיות קשות של אבטלה, עוני, ניכור, מידור ונחשלות.

טלב אלסאנע: המפתח הוא החינוך.

טלב אלסאנע: אני לא בא להאשים אלא אני מנסה להציג מציאות מצערת מאוד, שמערכת החינוך לא זכתה לתשומת לב ראויה ולהדגשה.

טלב אלסאנע: לא שמו אותה בסדר העדיפויות הראשון.

טלב אלסאנע: לכן יש מחסור בכיתות.

טלב אלסאנע: בתחילת השנה הייתי בחטיבת הביניים.

טלב אלסאנע: היו שיבושים בתחילת שנת הלימודים.

טלב אלסאנע: האנשים שנמצאים פה יציגו נתונים יותר ממצים.

טלב אלסאנע: יש מחסור גם במסגרת חינוכית ממלכתית.

טלב אלסאנע: קודם לכן היה בית הספר התיכון של רמלה-לוד שעבר לרמלה.

טלב אלסאנע: יש עניין של החינוך הלא פורמאלי.

טלב אלסאנע: אני לא יודע אם יש מתנ"ס לצעירים הערביים לשעות שלאחר הלימודים הפורמאליים.

טלב אלסאנע: כל הדבר הזה משליך על המציאות הקשה.

טלב אלסאנע: השאלה איפה אנחנו רוצים לראות את הצעירים האלה, בבית הספר או בבית סוהר?

טלב אלסאנע: אנחנו רוצים שהם יתרמו לחברה, שיהיו נכס לחברה או שיהיו נטל על החברה?

טלב אלסאנע: איפה מציבים את החינוך בסולם העדיפות של העיר לוד?

טלב אלסאנע: לכן אדוני היושב ראש, הדיון הזה נוגע לאוכלוסייה שהיא מאוד ייחודית והנושא הזה חשוב כי אני רואה בחינוך בקרב האוכלוסייה הערבית בלוד הוא המפתח לשילוב, להעצמה והוא פיתרון להרבה בעיות שאנו ערים להן.

טלב אלסאנע: פעם הייתי יושב ראש הוועדה למלחמה בסמים.

טלב אלסאנע: ביקשתי שם ומפקד תחנת משטרת לוד הוביל אותנו.

טלב אלסאנע: הוא אמר: כאן מוכרים הרואין.

טלב אלסאנע: בתחנה הזאת מוכרים חשיש.

טלב אלסאנע: אמרתי: מה זאת אומרת?

טלב אלסאנע: אתה עושה לנו כאילו סופרמרקטים, איפה לקנות, מה לקנות?

טלב אלסאנע: מה זה יכול להיות הדבר הזה?

טלב אלסאנע: אנחנו רוצים לראות, בית ספר, מערכת חינוכית.

טלב אלסאנע: זה היה לפני שנים רבות.

אילן הררי: אדוני חבר הכנסת, זה נגמר.

אילן הררי: אתה מוזמן היום לבקר.

טלב אלסאנע: אנחנו נבוא לבקר.

אילן הררי: אני הזמנתי את היושב ראש והוא בא, גם אתה מוזמן.

אילן הררי: אין יותר דברים כאלה בלוד.

טלב אלסאנע: ברגע שמדגישים ומחליטים.

טלב אלסאנע: אתה לא תכחיש שהיתה פעם תקופה כזאת.

אילן הררי: היתה.

אילן הררי: מאז 1948 ועד היום היו הרבה דברים.

אילן הררי: אדוני חבר הכנסת, אתה מוזמן.

אילן הררי: בדיון הקודם הזמנתי את היושב ראש ותוך יומיים הוא עשה סיור בלוד וראה במו עיניו.

טלב אלסאנע: אני אתאם עם חברי מסעוד גנאים ויחד נבוא לביקור.

טלב אלסאנע: לכן העניין הוא להציב את האדם ואת החינוך בראש סולם העדיפויות.

טלב אלסאנע: ברשותך, נאפשר לאורחים שלנו להציג.

טלב אלסאנע: משרד החינוך והעירייה יתייחסו לנושא.

טלב אלסאנע: בית הספר "אלעולא", הוא לא נושא הדיון.

זבולון אורלב: תקבע אדם אחר שיכול להציג את הבעיה.

טלב אלסאנע: איהב יציג את הנושא.

זבולון אורלב: מה תפקידך?

עיסא איהב: אני פעיל ציבורי ויושב ראש ועדת המעקב לבעיות החינוך בעיר לוד.

עיסא איהב: יש לנו בעיות מזה מספר רב של שנים שמתמקדות בחטיבת הביניים שמונה כ-1,100 תלמידים.

עיסא איהב: החטיבה הזאת צפופה מאוד.

עיסא איהב: היא חטיבת ביניים אחת שניזונה מ-5 בתי ספר יסודיים.

עיסא איהב: חטיבת הביניים זקוקה להשקעה מרובה.

עיסא איהב: יש לנו הבטחות השכם והערב של ראש העיר לשקם ולשפץ את חטיבת הביניים.

עיסא איהב: הדבר הראשי זה אולם הספורט.

עיסא איהב: 3 שנים יש לנו הבטחות שאולם הספורט ישופץ.

עיסא איהב: משום מה הדבר הזה נתקע ולדעתי הוא יישאר תקוע.

עיסא איהב: מצד שני יש לנו את הבעיה של התיכון.

עיסא איהב: 10 שנים אין לנו תיכון.

עיסא איהב: לאחרונה נפתח תיכון חדש שנמצא במבנה אחד של בית ספר יסודי ומעליו בית ספר תיכון.

עיסא איהב: זה הישג של כבוד ראש העיר שפתח תיכון לילדים הערביים של בית הספר אבל צריך לעשות הרבה מעבר לפתיחת בית הספר.

עיסא איהב: בבית הספר אין אולם ספורט, חסרה חצר לילדים וחסרים בו הרבה דברים.

עיסא איהב: אומרים שצריכים לבנות וזה בתכנון.

עיסא איהב: זה נכון, צריך לבנות תיכון 6 שנתי, אבל בינתיים ילדים ונערים בכיתות י' תקועים בקומה ב' כשאין להם חצר, אין להם מגרש לכדורגל, להתפרק, להוציא את האנרגיה שלהם.

עיסא איהב: ואין להם כלום במבנה הזה.

עיסא איהב: עם כל התכניות האדירות של כבוד ראש העיר ושהוא רוצה לעשות ולשפר, אבל בינתיים זה תקוע.

עיסא איהב: בינתיים יש גם יחס של זלזול מכיוון המערכת כמערכת ולא מכיוון ראש העיר.

עיסא איהב: אתמול נכנסתי לבעיה של מזכירת בית הספר שעובדת השכם והערב, מרימה את כל מערכת בית הספר ולא מקבלת משכורת.

עיסא איהב: למה לא מקבלת משכורת?

עיסא איהב: בגלל שציון גזבר העיר יש לו מלחמה עם כוח אדם ואת המלחמה הזאת הם מנהלים על גב מזכירת בית הספר שעובדת מהבוקר עד הערב.

עיסא איהב: דבר שני, הם עובדים בבית ספר תיכון שיש בו קו טלפון אחד, אין שירותים טלפוניים אחרים.

עיסא איהב: אני אומר שיש רצון מכיוון ראש העיר אבל המערכת כמערכת צריכה לפעול.

עיסא איהב: מחלקת ההנדסה, מחלקת הגזברות צריכים לשפץ ולשפר ולהזרים כספים ותקנים לתיכון ולחטיבת הביניים שבינתיים תקועה.

עיסא איהב: אנחנו במצב כזה שבחטיבת הביניים חסר מסלול מקצועי.

עיסא איהב: יש לנו הרבה ילדים שמגיעים לכיתות י' שאני אומר במפורש שהם אנאלפביתים שלא יודעים קרוא וכתוב.

עיסא איהב: מגיע להם מסלול מקצועי חלופי, ללמוד נגרות, ללמוד מכונאות, ללמוד חשמלאות רכב ובניין בשביל להציל את האנשים האלה.

עיסא איהב: רוב התלמידים האלה אם הם יסיימו את הלימודים שלהם, הם יסיימו לפשע, לסמים, כפי שראינו היום בעיתון ידיעות אחרונות ולדברים אחרים גרועים ביותר.

עיסא איהב: זה חלק מהבעיות שאני מזכיר כאן.

עיסא איהב: אני רוצה רק למקד את הנושא.

עיסא איהב: אם המערכת החינוכית - - -

טלב אלסאנע: סליחה, לגבי בית הספר התיכון שציינת שלוקחים תלמידים מכיתה י' ושמים אותם לא במבנה של בית ספר.

איהב עיסא: חבר הכנסת טלב, אני אחדד את הבעיה.

איהב עיסא: הרשות המקומית התחייבה פעמיים במהלך שנתיים לפתוח בית ספר והיא פתחה.

איהב עיסא: לא נכון לבוא בטענה שהיא לא פתחה בית ספר.

איהב עיסא: היא פתחה בית ספר והוחלט שבאופן זמני בית הספר יהיה בקומה ב' במבנה של בית ספר יסודי.

איהב עיסא: בינתיים, בגלל בעיות בירוקרטיות בעירית לוד ומאבקי כוח, בית הספר הולך להיתקע במבנה הזה עוד שנה ואולי עוד שנתיים.

איהב עיסא: במקביל יש - - -

אילן הררי: אדוני חבר הכנסת, אני אעזור לעיסא בנתונים.

אילן הררי: אני מנסה לתת לו את הנתונים.

איהב עיסא: אתה תרשום את ההערות שלך.

זבולון אורלב: תודה שאתה עוזר לי לנהל את הישיבה.

אילן הררי: הוא עוזר לי הרבה, זה בסדר, הוא אדם חיובי.

איהב עיסא: עוד פעם.

איהב עיסא: אני מספר על מה שאנחנו נתקלים.

איהב עיסא: מול ההתחייבויות של ראש העיר לשפץ ולשפר את מערכת העירייה, יש לו מכשולים בתוך העיריה.

איהב עיסא: יש לנו עירייה שמזה שנים לא שמה על הערבים של לוד והפקירה אותם.

איהב עיסא: עד שיום אחד יהודים חכמים בעיר לוד התפכחו קצת ואמרו: המצב גרוע עד כדי כך שהוא יכול להתפוצץ בחצרים שלנו, אז בואו נציל את המגזר הערבי.

איהב עיסא: בזה אני מרים להם את הכובע ומכבד את ההחלטה שהגיעו אליה.

איהב עיסא: אבל חסר את הקטע הפרקטי.

איהב עיסא: הפרקטי זה שלא רק ראש עיר צריך לעבוד, מערכת עירונית שלמה צריכה לעבוד.

איהב עיסא: מחלקת ההנדסה צריכה לעבוד.

איהב עיסא: מחלקת הגזברות צריכה להזרים את הנתונים האלה.

איהב עיסא: רק לחדד את הבעיה, בשנה הבאה יש מחסור ל-7 כיתות של בוגרי ט'.

איהב עיסא: הפיתרון הוא להביא 7 מתקנים יבילים, לשים אותם בחצר.

איהב עיסא: כבר סבלנו בבית ספר "אל-זהרא" שהוא בית ספר יסודי, שבתוכו 14 מבנים יבילים בני 14 שנה.

איהב עיסא: אנחנו לא מוכנים לקבל את הטראומה הזאת עוד פעם.

איהב עיסא: לא צריך לעשות פרק ב'.

זבולון אורלב: תודה רבה.

זבולון אורלב: משרד החינוך.

יהודה פינסקי: באתי לכאן גם בנושא בית הספר "אלעולא", אבל אני מבין שזה לא נושא לדיון.

טלב אלסאנע: אנחנו יודעים שזה נפתר.

זבולון אורלב: אתה מוכן לדווח על פיתרון הבעיה?

אילן הררי: סליחה, מה נפתר?

זבולון אורלב: מדבר מר יהודה פנסקי, שהוא מנהל אגף החינוך המוכר.

אילן הררי: אמרו לי כאן שהבעיה בבית ספר "אלעולא" נפתר.

אילן הררי: אני לא יודע על זה.

אילן הררי: אדוני היושב ראש, בית ספר "אלעולא" הוא תחת צו סגירה.

זבולון אורלב: רק שנייה.

זבולון אורלב: מי שמייצג את שר החינוך הוא מר יהודה פינסקי.

יהודה פינסקי: אכן בתחילת השנה יצא צו סגירה לבית ספר "אלעולא".

יהודה פינסקי: לאחר שנבדקו הדברים גם על-ידי אנשי המשרד ברמה הפדגוגית וגם ברמות אחרות וגם בדיונים שהיו עם מנכל המשרד וגם לקראת פניה לוועדת ערר ודיונים שהיו בין הצדדים, הגענו למסקנה שלגבי השנה הנוכחית תש"ע, בוטל צו הסגירה לבית ספר "אלעולא".

יהודה פינסקי: אושר רישיון לשנה אחת לשנת תש"ע.

יהודה פינסקי: לגבי תשע"א, בחודשים הקרובים נקיים בדיקה יסודית האם לבית הספר הזה יש הצדקת קיום או לא?

יהודה פינסקי: האם הוא אכן פוגע, כפי שראש העיר קבע גם בכתובים, שזה פוגע במערכת שהעיר רוצה לבנות.

יהודה פינסקי: מכיוון שיש תקנות חדשות שנכנסות לתוקף רק לגבי הרישוי של תשע"א, שאושרו לגבי אי נתינת רישיון לבית ספר שפוגע במערכת הממלכתית הרשמית הרגילה, זה ייבדק ביתר שאת לגבי תשע"א, כדי לבחון אם בית הספר "אלעולא" ימשיך להיות עם רישיון בשנה הבאה.

יהודה פינסקי: הרישיון שניתן הוא רישיון לשנה זאת בלבד עם תנאים מסוימים לגבי המורים שאין להם רישיונות הוראה ותעודות הוראה למרות שהם אקדמאים ותנאי הפיקוח הנוספים.

זבולון אורלב: איך זה שאנחנו מצליחים להפתיע את ראש העיר שהוא לא יודע על זה?

יהודה פינסקי: בשיחתי אתמול עם המנכ"ל, הבנתי שראש העיר יודע.

יהודה פינסקי: אני מתנצל בשם המשרד.

אילן הררי: אתמול הודיע לי מנכ"ל משרד החינוך שהוא שולח את המשטרה, אבל הכול יכול להיות במזרח התיכון.

טלב אלסאנע: צריך לשלוח את המשטרה לתחנות הסמים ולא לבית ספר.

זבולון אורלב: אין מחלוקת שב-20.10.2009 נחתם כדת וכדין צו סגירה.

זבולון אורלב: בתקנון הכנסת יש סעיף שנקרא: בקשה לדיון מהיר.

זבולון אורלב: יש זכות לחבר כנסת להגיש בקשה לנשיאות לדיון מהיר.

זבולון אורלב: נשיאות הכנסת יושבת אחת לשבוע ביום שני ב-12:00 ומאשרת או לא מאשרת בקשות של חברי כנסת.

זבולון אורלב: היא יכולה לאשר רק בקשה אחת לוועדה אחת.

זבולון אורלב: כלומר, ועדת החינוך תקבל רק בקשה אחת לדיון מהיר ויש הרבה בקשות.

זבולון אורלב: זה בעצם לא משאיר שיקול דעת בידי יושב ראש הוועדה האם לקיים או לא לקיים דיון.

זבולון אורלב: ברגע שנשיאות הכנסת אישרה, היא חייבת לקיים דיון.

זבולון אורלב: נשיאות הכנסת אישרה, כמדומני, לפני 5 או 6 שבועות, בקשה לדיון מהיר של חבר הכנסת טלב אלסאנע על בית הספר “אלעולא”.

זבולון אורלב: משהגיע הבקשה לצוות הוועדה, הודענו למשרד החינוך שהדיון עומד להתקיים.

זבולון אורלב: משרד החינוך פנה אלינו ואמר שזה תלוי ועומד בפני ועדת ערר כי בית הספר הגיש בקשה לוועדת ערר.

זבולון אורלב: בשל כך אנחנו מנועים מלדון כיוון שזה תלוי ועומד ושעלינו להמתין לקבלת ההחלטה.

זבולון אורלב: רק שתדע, שלמרות שכתוב כאן שהנושא הוא חינוך על יסודי למגזר הערבי בלוד, זה לא הנושא אותו אישרה נשיאות הכנסות.

זבולון אורלב: אני טוב לב עם טלב אלסאנע.

זבולון אורלב: הוא תפס אותי ברגע לא מתאים.

זבולון אורלב: אמרתי לו שהוא ממתין 6 שבועות ורוצה לקיים דיון, אז אנחנו מקיימים.

זבולון אורלב: החלטנו לקיים את הדיון כיוון שהובא לידיעתנו שהפרשה הזאת תמה ובאה על סיומה.

זבולון אורלב: אני רק מייעץ לך, מר פינסקי, מאחר ואני מכיר את עבודתך שנים רבות, אתה עובד מאוד מסודר, צריכים לעשות בדיקה איך זה קורה שאתה מגיע לוועדה ופתאום – תקבל על עצמך וגם אם תוכל, תדווח לראש העיר מה קרה.

זבולון אורלב: אולי מנהלת אגף החינוך קיבלה הודעה?

ציונה כסיף: ממש לא.

זבולון אורלב: אולי הודיעו למחוז?

ציונה כסיף: ממש לא.

זבולון אורלב: אני יודע שמשרד החינוך זאת רכבת ארוכה.

זבולון אורלב: לפעמים מהקרון הראשון עד הקרון האחרון לוקח זמן, אבל זה לא תירוץ.

זבולון אורלב: תעשו בדיקה.

זבולון אורלב: בעליל זה נראה בלתי תקין.

טלב אלסאנע: השנה היא לקראת סופה.

זבולון אורלב: האישור הוא רק לתש"ע ולקראת תשע"א בודקים אתכם.

טלב אלסאנע: אני הבנתי שאתה ביקרת בבית הספר הזה.

אילן הררי: בהחלט.

זבולון אורלב: ועדת הערר לא צריכה לשנות את דעתו של ראש העיר.

טלב אלסאנע: בוודאי שלא.

זבולון אורלב: ההחלטה השתנתה, הדעות לא השתנו.

אילן הררי: אדוני היושב ראש, אתה מכיר שהם נותנים אישור לשנה ואחרי שנה לא יהיה אישור?

אילן הררי: יש דבר כזה במדינת ישראל?

זבולון אורלב: האישור הוא לתש"ע ואמר פה מנהל האגף בצורה ברורה שבית הספר עובר בדיקה כמו בית ספר חדש, על פי התקנות החדשות.

זבולון אורלב: אגב, בתקנות החדשות יש משקל יותר גדול לעמדת הרשות המקומית.

זבולון אורלב: זה חלק מהשינוי של תקנות אישור מוכרים שאינם רשמיים.

זבולון אורלב: זה משקל גדול יותר.

זבולון אורלב: על-פי התקנות הישנות בעצם לא היה משקל לרשות המקומית.

טלב אלסאנע: אדוני היושב ראש, ברשותך.

טלב אלסאנע: יש הרבה בעיות במערכת החינוך בלוד.

טלב אלסאנע: אנחנו לא רוצים להתמקד בנושא הזה.

טלב אלסאנע: יש בעיות גם ביסודי, גם בחטיבות הביניים וגם בתיכונים.

זבולון אורלב: טלב, יש גם עניינים פרוצדוראליים.

זבולון אורלב: אנחנו מחויבים, בעקבות הדיון הזה, להניח נייר על שולחן הכנסת.

טלב אלסאנע: אז אנחנו ניקח את ההצהרה שלו בנושא.

זבולון אורלב: לכן הייתי צריך שתהיה פה הצהרה ועמדה ברורה וזה מה שנדווח למליאה.

זבולון אורלב: מר פינסקי, אתה רוצה להתייחס לסוגיה של החינוך העל יסודי במגזר הערבי בלוד?

יהודה פינסקי: אין לי כאן נתונים.

זבולון אורלב: ראש העיר, בבקשה.

אילן הררי: תשמע, אדוני היושב ראש, אני פשוט מתבייש ממה שאני שומע.

אילן הררי: מפאת כבודכם, אפילו לבשתי בגדי אלף היום.

זבולון אורלב: מה אתה רוצה ממני?

אילן הררי: אני מתבייש ממה שקורה.

אילן הררי: מזמינים אותנו אתמול לדיון אלף, אנחנו מבטלים את הכול ובאים מפאת כבודכם.

אילן הררי: הדיון הוא בכלל על משהו אחר ואני עכשיו שומע על דברים אחרים.

אילן הררי: יש לי מכתב ממר פינסקי היקר על סגירת בית הספר.

אילן הררי: יש לנו צו סגירה ממנכ"ל משרד החינוך, שדיברתי איתו שלשלום רק כדי לוודא שאני בסדר.

אילן הררי: אמנם היה פורים אבל דיברתי איתו.

אילן הררי: הוא אמר לי: אילן היקר - הבנתי שאסור לי לפעול בעקבות המכתב של צו הסגירה אלא רק לפנות למשרד החינוך, למדתי את זה.

אילן הררי: הוא אמר לי: אני שולח את משטרת ישראל כדי לסגור את בית הספר הזה.

אילן הררי: עכשיו אני אגיד למה, כי אני לא נגד החינוך.

אילן הררי: אני שמח על הדיון כי אם אלה כל בעיות החינוך בעיר לוד, אני מאחל את זה למאה השנים הקרובות.

אילן הררי: רשמתי: אולם ספורט, מזכירה, חטיבת ביניים.

אילן הררי: אם זה כל בעיות העיר לוד בנושא החינוך, אני מצדיע לחברים ומצדיע למערכת החינוך.

אילן הררי: אני מכיר את כל הנוכחים ואנחנו נפגשים הרבה בכמה כובעים.

אילן הררי: בדיון הקודם הוזמנת, תוך יומיים הגעת וראית מערכת חינוך טובה בלוד.

זבולון אורלב: הבעיות נפתרו.

אילן הררי: נכון אבל לא הכול.

אילן הררי: היה פה דיון, קצת צעקות.

אילן הררי: הזמנתי אותך והגעת תוך 48 שעות.

אילן הררי: סיירת, התרשמת ואתה מוזמן כבר עכשיו.

אילן הררי: אני נמצא בלוד כל יום.

אילן הררי: גם הם יגידו לך שבתש"ע, בערך אחרי 30 שנה, אנחנו פתחנו בלוד שני בתי ספר חדשים למגזר הערבי.

אילן הררי: אחד בית ספר אחד יסודי ואחד תיכון.

קריאה: בתוך בית ספר אחד.

טלב אלסאנע: אם יש דברים טובים אנחנו רוצים לשמוע.

אילן הררי: זה קרה בפעם הראשונה.

אילן הררי: אני התחייבתי לעיסא, לפני שנה וחצי שבתש"ע יהיה בית ספר יסודי בלוד.

אילן הררי: גם הוא לא האמין, חוץ ממני ופתחנו.

אילן הררי: פתחנו גם בית ספר תיכון.

אילן הררי: בתשס"ט התחייבתי לעיסא שיהיה בית ספר יסודי בתש"ע ואכן זה קרה.

אילן הררי: בצניעות אני אומר לך, 20 שנה לא פתחו בית ספר ערבי חדש בלוד.

אילן הררי: כיוון שחרטנו על הדגל שלנו שילדי לוד לומדים בלוד, אז פתחנו בפעם הראשונה גם בית ספר תיכון.

אילן הררי: פעם היה איגוד ערים לחינוך רמלה-לוד.

אילן הררי: בתוקף תפקידי הייתי יושב הראש שלו.

אילן הררי: משרד הפנים סגר את איגוד ערים.

אילן הררי: אז בית הספר התיכון הערבי רמלה לוד עבר לרמלה.

אילן הררי: זאת היתה החלטת משרד הפנים.

אילן הררי: באותו יום החלטתי שילדי לוד ילמדו בלוד ולא בשום מקום אחר, בלי להעליב עיר אחרת.

אילן הררי: למרות שאף אחד לא האמין, פתחנו בת ספר תיכון חדש בלוד.

אילן הררי: בימים אלה אנחנו עובדים על בניית בית ספר תיכון ערבי.

אילן הררי: בניין ומוסד חדש לגמרי שיהיה מוכן בתשע"ב הוא יהיה מוכן.

אילן הררי: זה בשלב האישורים האחרונים.

אילן הררי: יש כבר תקציב יש כבר הכול.

אילן הררי: בתשע"ב, אני אזמין אותך.

זבולון אורלב: יש הקצאת קרקע?

אילן הררי: יש הקצאת קרקע, יש הכול.

זבולון אורלב: יש אישור פרוגראמה של משרד החינוך?

ציונה כסיף: יש.

ציונה כסיף: ועדת ההיגוי מתכנסת בתחילת מרץ לתת אישור סופי.

אילן הררי: יש שטח, יש כסף.

זבולון אורלב: כמה כיתות כוללת הפרוגראמה?

ציונה כסיף: 30 כיתות, ב-5 שלבים.

אילן הררי: זאת פעם ראשונה שבלוד יהיה בית ספר תיכון ערבי חדש.

אילן הררי: אנחנו הגדרנו לעצמנו שני יעדים.

אילן הררי: ילדי לוד לומדים בלוד - - -

זבולון אורלב: כשאתה אומר את זה פה, זה יותר מחייב.

אילן הררי: בארבע עיניים הם יגידו לך שמה שאני אומר גם קורה.

אילן הררי: אחר-כך אפשר להתווכח על המשכורת של המזכירה, שכולם צודקים.

אילן הררי: רק אם היו מעבירים לנו את הכסף למזכירה מאיפה שצריך, גם היא היתה מקבלת משכורת.

אילן הררי: היא תקבל משכורת.

זבולון אורלב: מאיפה צריכים להעביר את המשכורת?

אילן הררי: בין משרד החינוך לבינינו יש כמה פערים כי זה בית ספר חדש.

אילן הררי: זה ייפתר היום.

אילן הררי: אגב, דיברתי עם המנהלת שלה היום בבוקר, בלי קשר לדיון הזה.

אילן הררי: בלי קשר לדיון הזה, אני מנהלת בית הספר היינו בסיור ביום ראשון בכפר קאסם כדי לראות איך עושים תיכון טוב למגזר הערבי.

אילן הררי: הלכתי ללמוד בכפר קאסם.

אילן הררי: אדוני היושב ראש, אם כל בעיות לוד במגזר הערבי זה 4 בעיות, אני מאחל את זה ל-4 השנים הקרובות.

אילן הררי: כל מה שאני התחייבתי למנהלים ולוועד ההורים, שחלקם נמצא פה, קורה וקרה.

אילן הררי: אתה יודע מה עשינו בתשס"ט?

אילן הררי: פניתי את אגף החינוך ובבניין שלה פתחתי בית ספר ערבי.

אילן הררי: אם זה היה קורה בעיר אחרת, היו מבקשים להדיח את ראש העיר.

אילן הררי: לקחתי את המבנה של אגף החינוך שפעם היה בית ספר, בתיאום עם מר צרפתי ובתיאום עם מר סולי נתן ויישמנו את זה לשני בתי ספר.

אילן הררי: עכשיו אנחנו נערכים לתשע"א.

זבולון אורלב: הפרוגראמה שאתם הולכים לבנות זה גם ליסודי?

אילן הררי: זה תיכון שש שנתי.

טלב אלסאנע: יש בעיה של מבנים יבילים בבתי הספר היסודיים?

זבולון אורלב: יש הקצאת קרקע ואישור פרוגראמה ליסודי?

אילן הררי: היסודי לא צריך.

אילן הררי: ליסודי יש מספיק בתי ספר ומספיק מבנים ואין שום בעיה.

אילן הררי: אני רוצה להגיד משהו על התיכון.

טלב אלסאנע: אולי תתייחס לעניין המבנים היבילים.

אילן הררי: בתשע"א, אנחנו נצטרך, כמו בהרבה בתי ספר אחרים, לדאוג ליבילים.

אילן הררי: יש לנו עוד 6 חודשים עד שתע"א ואנחנו ניערך כמו שצריך.

זבולון אורלב: רק הערה אחת לחבר הכנסת טלב אלסאנע.

זבולון אורלב: יגיד לך חבר הכנסת מסעוד גנאים, שהוא משתתף קבוע בוועדות, שכמה וכמה פעמים אגף הבינוי דיווח לנו שסוגיית היבילים מוכרעת רק בחודשים יוני יולי מפני שהמשרד משתדל לצמצם ככל האפשר כי יש כאן השקעה של כ-100,000 שקל של המשרד ועוד 100,000 שקל של הרשות המקומית, שבסופו של דבר יורדים לטמיון.

זבולון אורלב: לכן הם מעדיפים תמיד לקדם פיתרונות קבע.

זבולון אורלב: לדעתי הם לא יקבלו תשובה ממשרד החינוך לפני חודש יוני.

אילן הררי: ברשותך, אנחנו כרגע במהלך מול משרד החינוך.

אילן הררי: מר גנדי ויגאל צרפתי בקשר איתנו כל יום.

אילן הררי: רחל היא המחליפה של גנדי.

אילן הררי: תאמין לנו, אנחנו מכירים את כולם.

אילן הררי: רחל החליפה את גנדי בירושלים.

אילן הררי: אנחנו מתואמים עם משרד החינוך.

אילן הררי: אני רוצה לומר משפט לגבי בית הספר התיכון.

אילן הררי: אני לא נגד אף אחד.

אילן הררי: אני לא מוכן לזה, אנחנו מדינת חוק.

אילן הררי: מה שקרה זה לא תקין.

אילן הררי: רק בגלל שזה המשכן אני לא אומר יותר.

אילן הררי: אנחנו פתחנו בית ספר תיכון חדש למגזר הערבי ואף אחד לא האמין.

אילן הררי: החברים האלה המכובדים היו אצלי לפני פתיחת שנת הלימודים.

אילן הררי: הם ביקשו ממני לפתוח בית ספר נוסף.

אילן הררי: אמרתי להם שאין אישור.

אילן הררי: הם פתחו את בית ספר “אלעולא”.

אילן הררי: הלכתי למשרד החינוך, לשר ולמנכ"ל, אמרו לי שאני צודק והוציאו צו סגירה לבית הספר הזה.

אילן הררי: מה קורה?

אילן הררי: פתחו בית ספר בלי ידיעתנו.

אילן הררי: לצערי הרב משכו משם את התלמידים הטובים ובית הספר שפתחתי עם משרד החינוך נשאר לליגה גימל.

אילן הררי: אני לא מוכן לבית הספר הזה.

אילן הררי: אני אומר לך, זה יגיע היום לשר החינוך.

אילן הררי: אני איש חוק, מה שיגידו לי לעשות אני אעשה.

זבולון אורלב: אני שוב אומר לך.

זבולון אורלב: יש פרוצדורה, כפי שהודיע מנהל האגף, לאישור רישיון לתשע"א ובמסגרת התקנות החדשות הרשות המקומית תוכל להשמיע את דעתה ולכן אין מקום שאנחנו נבקר או נפקח על תהליך שעדיין לא התקיים.

זבולון אורלב: לכן אני לא יכול אפילו להתייחס לתהליך.

אילן הררי: אבל אני לא יודע איך התקיים תהליך של רישיון בלי שאני יודע.

זבולון אורלב: לצערי, במסגרת התקנות הקיימות זה אפשרי גם אפשרי.

זבולון אורלב: זאת המציאות ולכן התקנות תוקנו.

זבולון אורלב: התברר שנפתחו מוכרים שאינם רשמיים למכביר והתברר שהרשויות המקומיות היו מחוץ ל"לופ" ולכן חלק מהתקנות לחזק את החינוך הרשמי ולצמצם את החינוך הפרטי, היה שינוי התקנות.

זבולון אורלב: לדעתי תרגיש את זה היטב באישור החדש.

אילן הררי: שיתוף הפעולה של עיריית לוד עם משרד החינוך הוא מדהים.

אילן הררי: אני לא אומר את זה פה כדי שמישהו ירגיש טוב.

אילן הררי: אני אומר את זה לך ואני אומר את זה גם לידידי איתו נפגשתי פה לראשונה.

אילן הררי: שיתוף הפעולה בינינו לבין משרד החינוך הוא מדהים.

אילן הררי: אבל מה שקרה בדבר הזה, אני אומר לך, זה צריך ועדת חקירה.

אילן הררי: אני אומר לך, אני אדרוש משר החינוך.

אילן הררי: אנחנו אנשים, שמה שמשרד החינוך אומר לנו, אנחנו מצדיעים ועושים.

אילן הררי: מה שקרה הפעם, אני אדרוש משר החינוך שיבדוק את זה ושייתן לי תשובה.

זבולון אורלב: אני רואה שיש מלווה חינוכי, אלי בן אליעזר, שהיה בכיר מאוד במערכת החינוך.

זבולון אורלב: הוא בוודאי יכול לפתור לך את התעלומה מה קרה ואיך קרה.

זבולון אורלב: מר זיאד אבו גאנם, בבקשה.

זיאד אבו גאנם: אני גם פעיל ציבור בעיר לוד ואני היועץ המשפטי של בית הספר “אלעולא” וגם של חלק מוועדי ההורים.

זיאד אבו גאנם: רציתי לציין מספר משפטים.

זיאד אבו גאנם: מי ששומע את כבוד ראש העיר ואנחנו מכבדים אותו ואנחנו כל הזמן בקשר איתו, הגיע למסקנה שהחינוך בעיר לוד הוא מדהים ואין בעיות ואין שום צורך בשיפור מסוים.

זיאד אבו גאנם: רציתי לציין, אלה נתונים שאני שם על השולחן.

זיאד אבו גאנם: בעיר לוד מספר התושבים הערבים הוא יותר מ-25,000.

זיאד אבו גאנם: בכל השנים עד לאחרונה לא היה בית ספר תיכון בעיר לוד ליותר מ-25,000 תושבים.

זיאד אבו גאנם: הייתי שמח אם ראש העיר היה מזכיר שיש היום מאות תלמידים שלומדים מחוץ לעיר לוד.

זיאד אבו גאנם: בית הספר, שכבוד ראש העיר מדבר שהוא פתח ושזה פותר את הבעיה של החינוך בעיר לוד, כשמדובר בכיתות י' בלבד, שזה במבנה זמני.

זיאד אבו גאנם: אפילו בשנה הבאה לא יהיה שם מקום לתלמידים שבכיתות ט' ויצטרכו לשים שם קרוואנים או מבנים יבילים על מנת לקלוט אותם.

זיאד אבו גאנם: הטענה שאומרת שבית הספר שנפתח משפיע על בית הספר הקיים, אינה נכונה.

זיאד אבו גאנם: אילו ראש העיר היה עושה בדיקה קטנה, אפילו כל התלמידים שפוקדים את בית הספר “אלעולא”, 80% מהתלמידים שבאו מקרב התלמידים שלמדו מחוץ לעיר לוד.

זיאד אבו גאנם: זה נתון שאפשר לבדוק אותו.

ציונה כסיף: זה לא נכון.

זבולון אורלב: תעשו את הויכוח הזה בעירייה.

זיאד אבו גאנם: גם אם יפתחו עוד שני בתי ספר תיכונים או שלושה בתי ספר תיכוניים, זה לא יספיק כי מאות תלמידים עדיין לומדים מחוץ לעיר לוד.

זיאד אבו גאנם: אמנם העניין כבר הוכרע משפטית, אבל אני חייב להשיב לראש העיר בשני משפטים.

זיאד אבו גאנם: הדיון הראשון שהיה בלשכת ראש העיר היה עם צוות בית הספר והיה ידוע לראש העיר.

זיאד אבו גאנם: בישיבה נכח גם המנכ"ל.

זיאד אבו גאנם: הסיכום היה שאם נשיג את כל האישורים, תבואו אלינו.

זיאד אבו גאנם: במהלך השנה כבוד ראש העיר ביקר בבית הספר, נתן את ברכתו ואמר שחשוב שזה יהיה תחת פיקוח של שר החינוך.

זיאד אבו גאנם: אחרי זה היינו בלשכת שר החינוך והעוזר של שר החינוך דיבר עם ראש העיר טלפונית.

זיאד אבו גאנם: אני שמעתי את השיחה.

זיאד אבו גאנם: הוא נתן לו את ברכת הדרך אמר לו שהם מסכימים ושיהיה בהצלחה.

זיאד אבו גאנם: רציתי להגיד שבית הספר הזה לא קם באפלה.

זיאד אבו גאנם: בית הספר הזה בא לתת מענה למצוקה קשה ביותר של אותם תלמידים שמאות מהם לומדים מחוץ לעיר לוד.

זיאד אבו גאנם: בית הספר הזה, כפי שדורש גם כבוד ראש העיר, יהיה בפיקוח מלא של משרד החינוך.

זיאד אבו גאנם: אין לנו שום בעיה בעניין הזה.

זיאד אבו גאנם: את הדבר הזה אמרתי בישיבות עם ראש העיר.

זיאד אבו גאנם: היו לנו הרבה ישיבות ואמרנו שהעניין הזה - - -

זבולון אורלב: של מי הבעלות על בית הספר?

זיאד אבו גאנם: זאת עמותה.

מסעוד גנאים: זה בית ספר סלקטיבי שלוקח את המצטיינים או זה כללי?

זיאד אבו גאנם: בכלל לא.

זיאד אבו גאנם: בדרך לכאן שוחחתי גם עם החברים שלי וקיבלתי כמה נתונים.

זיאד אבו גאנם: יש 30 תלמידים שבכלל לא יודעים לקרוא ולכתוב.

זיאד אבו גאנם: אילו היה בית הספר הזה סלקטיבי ובוחר תלמידים, היו נמצאים תלמידים כאלה?

זיאד אבו גאנם: חבל שהטענות האלה נטענות.

זיאד אבו גאנם: אנחנו אומרים גם עכשיו, בית הספר יהיה תחת הפיקוח של מחלקת החינוך בעירית לוד.

זיאד אבו גאנם: אנחנו מנסים יד ביד עם ראש העיר ועם הצוות.

זיאד אבו גאנם: אנחנו תמכנו בבית הספר שהקימה העירייה.

זיאד אבו גאנם: מר אילן, אם תרשה לי אני אפנה אליך.

זיאד אבו גאנם: אנחנו נשים יד ביד ונקדם את החינוך.

זיאד אבו גאנם: בית הספר הזה יפתור במקצת את הבעיות של העיר לוד ואתה תצטרך לפתוח עוד מספר בתי ספר על מנת לפתור את כל הבעיה הזאת.

זבולון אורלב: ציונה כסיף, ראש מנהל החינוך בעירית לוד.

ציונה כסיף: קודם כל אני מבקשת לציין שגיבובי מילים לא פותרים שום דבר.

זבולון אורלב: יש לי בקשה, גברת כסיף.

טלב אלסאנע: זה לא גיבובי מילים, יש בעיות.

זבולון אורלב: תשאיר לי את העבודה.

זבולון אורלב: יש לי בקשה אליך.

זבולון אורלב: אנחנו בוועדת החינוך והתרבות.

זבולון אורלב: אנחנו לא נוהגים להשתמש בשפה הזאת.

זבולון אורלב: אני מבקש שתחזרי בך.

ציונה כסיף: אני מתנצלת, אני חוזרת בי.

ציונה כסיף: אני רוצה לומר שבעיר לוד יש 300 תלמידים.

ציונה כסיף: בבית ספר תיכון שלנו בעיר יש 180 תלמידים ו-120 תלמידים נמצאים אצלכם ב"אלעולא" וב"סן ג’ורג’".

ציונה כסיף: אלה הם הנתונים.

ציונה כסיף: לא מאות תלמידים לומדים מחוץ לעיר, גם זה נתון לא נכון.

זבולון אורלב: האם יש נתונים כמה תלמידים לומדים מחוץ לעיר?

ציונה כסיף: הנתונים שבדינו הם כאלה.

ציונה כסיף: בבית ספר תיכון רמלה-לוד לומדים 60 תלמידים ויש עוד מספר מצומצם של תלמידים שלומד ביפו.

ציונה כסיף: אני מדברת על לא יותר מ-10 תלמידים.

זבולון אורלב: זה קל מאוד לדעת.

זבולון אורלב: הרי התלמידים האלה סיימו את בית הספר היסודי.

זבולון אורלב: את יכולה ללכת שנים אחורה, לראות כמה תלמידים היו בשכבת כיתות ו' ולדעת.

זבולון אורלב: אתם מחויבים לעשות את זה על-פי חוק חינוך חובה.

ציונה כסיף: יש לנו נתונים.

זבולון אורלב: אני שואל שוב.

זבולון אורלב: על פי הנתונים, רק 60 משכבת הגיל לומדים מחוץ לעיר?

טלב אלסאנע: כמה תלמידים יש בבתי ספר יסודיים?

ציונה כסיף: יש לי פה נתון, אני יכולה לתת לך נתון מספרי מדויק.

ציונה כסיף: יש 2,747 תלמידים בעיר לוד.

ציונה כסיף: בכיתה ו' יש 421 תלמידים בכל בתי היסודיים.

זבולון אורלב: בכל בתי הספר היסודיים בעיר יש 421 תלמידים בשכבה?

ציונה כסיף: כן.

זבולון אורלב: ובכיתות ט' את אומרת שיש 300 תלמידים ועוד 60 תלמידים זה 360 תלמידים.

זבולון אורלב: אנחנו מתקרבים ל-400 וזה מספר סביר.

ציונה כסיף: נכון.

ציונה כסיף: אני רוצה לומר כמה דברים.

ציונה כסיף: אנחנו שמנו לנגד עינינו את העניין שיהיה בית ספר תיכון חזק ומבוסס.

ציונה כסיף: אנחנו עושים מהלכים בלתי פוסקים כדי שזה יקרה.

ציונה כסיף: בשבוע שעבר נפגשנו עם גרשון כהן לבדוק מגמות, גם לעמלני, כדי לתת מענה לאותם ילדים - - -

זבולון אורלב: גרשון כהן הוא ממנהל הטכנולוגיה במשרד החינוך.

ציונה כסיף: מצד שני, גם לתת מענה לתלמידים המצוינים.

ציונה כסיף: ממש בימים אלה קיבלנו אישור לפתוח שתי כיתות אתג"ר ואנחנו מוציאים את זה מייד לפועל.

ציונה כסיף: תכנית "חממה" נכנסה - - -

זבולון אורלב: יש שיתוף של ההורים בעניין הזה?

ציונה כסיף: כן.

ציונה כסיף: יש לנו ועד הורים מאוד חזק בתוך בית הספר.

ציונה כסיף: עובדים איתו יד ביד בצמוד.

זבולון אורלב: מה עמדת ועד ההורים בעניין בית ספר "אלעולא" כי הרי לטענת

זבולון אורלב: כם בית הספר "אלעולא" מושך את התלמידים החזקים?

ציונה כסיף: בית ספר "אלעולא" ובית ספר נוסף, "סן ג’ורג’", אכן מושכים את התלמידים החזקים שלנו.

ציונה כסיף: מטבע הדברים, גם תלמידים שיכולים לשלם את התשלומים החודשיים כי מדובר פה בבתי ספר פרטיים.

ציונה כסיף: הקורלציה היא ברורה.

ציונה כסיף: למרות הכל ועל אף הכול אנחנו עושים מאמצים גדולים כדי לבסס את מעמדו של בית הספר.

זבולון אורלב: למען הסדר, חבר הכנסת טלב אלסאנע, אנחנו לא נוכל להתערב בתהליך של האישור אלא לאחר שמשרד החינוך יקבל החלטה.

זבולון אורלב: צריך לכבד את התהליך שבו כל אחד מהצדדים יכול להשמיע את דעתו.

זבולון אורלב: היה ותתקבל החלטה על ידי משרד החינוך, כל אחד יוכל לבקש לקיים דיון.

אילן הררי: אדוני היושב ראש, הבניין לא חוקי.

אילן הררי: אני מבקש שיהיה רשום בפרוטוקול, שמבנה הבטון שבו פתחו את בית הספר אינו חוקי.

זיאד אבו גאנם: יש לי פרוטוקול שאתה ביקשת לשכור את המבנה ולפתוח בו בית ספר.

זיאד אבו גאנם: הנה הפרוטוקול, אתה ביקשת.

זבולון אורלב: הבקשה שלך התקבלה וההודעה שלך נרשמה.

זיאד אבו גאנם: אתה ביקשת לשכור אותו ולפתוח בו בית ספר.

זבולון אורלב: מר זיאד, אני קורא לך לסדר פעם שנייה.

זבולון אורלב: בפעם השלישית יוצאים החוצה.

טלב אלסאנע: זה מצער מאוד.

טלב אלסאנע: זה הילדים שלהם.

טלב אלסאנע: אתה לא יכול להפקיע את האחריות של ההורים כלפי הילדים שלהם.

טלב אלסאנע: אתה משמיע עמדה באופן שיטתי, מתחילת הדיון נגד ונגד כאשר רק בעוד שנתיים תיתן מענה.

טלב אלסאנע: למה לפני 20 שנה לא נתתם מענה?

טלב אלסאנע: אנחנו שמענו אותך, מכבדים את הדעה שלך אבל קצת להירגע.

טלב אלסאנע: לא יכול להיות שאיכפת לך יותר ממשרד החינוך בעניין הזה של מערכת החינוך.

טלב אלסאנע: יש את ההורים, את משרד החינוך.

טלב אלסאנע: גם העירייה שותפה לעניין אבל אתה לא יכול לבטל את כל האחרים.

זבולון אורלב: מר אלי בן אליעזר, המלווה החינוכי של העירייה.

אלי בן אליעזר: משרד החינוך משקיע בעיר הזאת בשנים האחרונות משאבים רבים בתחום הפדגוגיה.

אלי בן אליעזר: ההשקעה היא בשקיפות מלאה ובשוויון מלא עם כל תלמידי העיר.

אלי בן אליעזר: כל תכנית שקיימת, הזנה, קר"ב, מועצת נוער, תגבורים, שיפוצים, כל הפעילות הזאת מול משרד החינוך מתחלקת באופן שווה בין כל בתי הספר בעיר הזאת, כולל פרויקטים מיוחדים כדי לתגבר את ההצלחה בבחינות הבגרות ובמיצב ובביעור הבערות, שאתם צודקים שיש בעיה כזאת.

אלי בן אליעזר: יש השקעה רבה של משרד החינוך בכל מגזרי העיר.

מסעוד גנאים: אני מברך על כל מה שאומרת העיריה, ועל מה שהיא משקיעה בחינוך.

מסעוד גנאים: יש הרבה ראשי עיריות שלא אוהבים את העניין של ההפרטה ולא רוצים שמערכת החינוך תצא מהשליטה שלהם.

מסעוד גנאים: אני חושב שצריך גישה אחרת.

מסעוד גנאים: היום יש בעיה בלוד.

מסעוד גנאים: למה לא לשתף פעולה?

מסעוד גנאים: למה להרגיש כאילו בית ספר כזה הוא מתחרה?

מסעוד גנאים: בית הספר הוא לא סלקטיבי.

מסעוד גנאים: אולי אני הייתי מבין אותך אם הם היו לוקחים את הילדים המצטיינים מבית הספר הרשמי ונשארים שם הבינוניים ולמטה.

מסעוד גנאים: אבל כאשר בית ספר כזה עוזר לך לפתור את בעיית החינוך בלוד, בעיית ילדי לוד, למה לא לשתף פעולה?

מסעוד גנאים: למה ללכת בניגוח ובקונפליקט?

מסעוד גנאים: לשלב ידיים, לשתף פעולה, ותהיו ביחד למען הקהילה ולמען תושבי לוד.

מסעוד גנאים: תודה.

אילן הררי: חבר הכנסת טלב אלסאנע אמר עלי מספר דברים ואני חייב להשיב.

אילן הררי: אלף, זאת פעם ראשונה שאנחנו נפגשים, ברוך הבא, שלום.

אילן הררי: שיתוף הפעולה בין ועד ההורים בלוד לבין העירייה הוא מצוין.

אילן הררי: יש פה יושב ראש ועד הורים אחד, יש לו את הטלפון האישי שלי.

אילן הררי: יש פה יושב ראש ועד הורים לשעבר ויש לו את הטלפון האישי שלי.

אילן הררי: שיתוף הפעולה הוא מצוין.

אילן הררי: אין יום, אין פעם שיושב ראש ועד הורים מרים טלפון ואין פיתרון ואין התייחסות.

אילן הררי: בניגוד למה שאמר כבוד חבר הכנסת, אני ולא לפניי, בעזרת הצוות שלי, פתחנו השנה למגזר הערבי שני בתי ספר.

אילן הררי: אני לא מקבל את העניין הזה שאנחנו לא בעד.

אילן הררי: בוועדה לתכנון ובניה שעירית לוד מקיימת, שאני היושב ראש שלה, הנושא הזה הוצג לפני הרבה זמן וועדת התכנון והבנייה של עירית לוד לא אישרה את הבניין לבית ספר, לפני שבכלל חלמנו שיהיה שם בית ספר.

אלי חכם: אני נציג הסתדרות המורים.

אלי חכם: אני אומר שהמורים בעיר עושים עבודת קודש בחינוך.

אלי חכם: לדעתי יש בעיה בעיר לוד שתמיד כאשר מדברים על חינוך קושרים את זה עם הסמים.

אלי חכם: חברים, זה יוצר מצב לא טוב לעיר.

אלי חכם: נושא הסמים הוא מישור אחד וחינוך הוא במישור אחר.

אלי חכם: כאשר מדברים על שניהם יחד באותו מישור, הדימוי השלילי תמיד רודף אחרינו.

אלי חכם: אני מקווה שהרשות עם משרד החינוך יעשו את המקסימום כדי שהחינוך הממלכתי הציבורי ייתן מענה כך שלא יהיה צורך בהפרטה.

איברהים אבו סלוב: בקשר לאולם ספורט, 12 שנה זה שרוף.

איברהים אבו סלוב: כל לילה מתקיים שם מטווח יריות, נרקומנים, שבכ"ים.

איברהים אבו סלוב: פעמיים היה תקציב לאולם הזה שהוא נמצא בתוך בית הספר.

איברהים אבו סלוב: הילדים רואים את הכול.

איברהים אבו סלוב: פעמיים היה תקציב והתקציב הלך.

זבולון אורלב: תודה רבה.

זבולון אורלב: חברים, אני רוצה לסכם את הישיבה.

אילן הררי: אדוני, יש כבר קבלן זוכה לטפל בעניין.

זבולון אורלב: רשמנו לפנינו שיש קבלן זוכה.

זבולון אורלב: קודם כל, העילה הפורמאלית של הישיבה הוועדה רשמה לפניה את הודעת נציג משרד החינוך לפיה – ועדת ערר או המנכ"ל החליטו?

יהודה פינסקי: זה בסיכום עם ועדת הערר לבטל.

זבולון אורלב: - - לפיה מנכ"ל משרד החינוך הודיע לוועדת הערר על החלטתו לבטל צו הסגירה לבית ספר "אלעולא" לשנת הלימודים תש"ע בלבד.

זבולון אורלב: לקראת שנת הלימודים תשע"א יתקיים תהליך מחודש של בקשה לאישור לרישיון על-פי התקנות החדשות.

זבולון אורלב: הוועדה רשמה לפניה את מחאת ראש העיר, המתנגד לביטול צו הסגירה, בין היתר בשל הטענה כי המבנה שבו שוכן בית הספר הוא מבנה בלתי חוקי.

טלב אלסאנע: אדוני היושב ראש, יש תשובה לזה, לא ניכנס לסוגיה הזאת.

טלב אלסאנע: בוא נתמקד בצד החיובי.

זבולון אורלב: לטענת נציג הבעלות, אין בעיה של חוקיות המבנה.

זיאד אבו גאנם: העירייה ביקשה לשכור את המבנה.

זבולון אורלב: תפסיק כבר, קראתי לך פעמיים לסדר.

זבולון אורלב: אתה רוצה לצאת החוצה?

זבולון אורלב: בחיים לא הוצאתי נציג ערבי מוועדה, רק יהודים הוצאתי.

זיאד אבו גאנם: אני לא אהיה הראשון.

זבולון אורלב: אני עם ערבים מסתדר, עם היהודים אני לא מסתדר.

זבולון אורלב: עם הדתיים עוד יותר לא.

זבולון אורלב: דבר שני.

זבולון אורלב: הוועדה רשמה לפניה את הודעת ראש העיר לפיה נפתחו שני בתי ספר למגזר הערבי בשנת הלימודים תש"ע, בית ספר יסודי ובית ספר על-יסודי.

זבולון אורלב: לדבריו, העירייה אישרה הקצאת קרקע וכן אמורה לקבל בסוף חודש זה אישור לפרוגראמה למבנה של 30 כיתות שייבנה בשלבים והאמור לתת מענה שכל תלמידי המגזר הערבי בלוד יוכלו ללמוד בבית ספר זה.

זבולון אורלב: על-פי התכנון, בית הספר במבנה החדש ייפתח בשנת הלימודים תשע"ב.

זבולון אורלב: לקראת שנת הלימודים תשע"א הודיע ראש העיר כי הוא אחראי לתת פיתרונות כדי לאפשר לימודים סדירים לבית הספר התיכון הן באמצעות מבנים יבילים והן באמצעים אחרים.

זבולון אורלב: תודה רבה, הישיבה נעולה.